stanford-oval/wikipedia huggingface dataset:
לב שנירלמן
קורות חייו > ילדות וצעירות

לב שנירלמן נולד ב-1905 במשפחה יהודית בעיר הבלרוסית הומל, אז בפלך מוהילב של האימפריה הרוסית. הוריו היו חנוך (גנוך או גנריך) חיימוביץ' שנירלמן, מורה לשפה ולספרות רוסית, ויליזבטה לבובנה.
התגלה כילד מחונן שכתב שירים, צייר ובגיל 11- 12 למד כבר את כל החומר בפיזיקה ובמתמטיקה שנלמד בתיכון. באחת ממחברותיו עם שירים שמסרה אמו מאוחר יותר לידי חברו לזר לוסטרניק כתב על מלחמת העולם הראשונה ועל המהלכים הראשונים של המהפכה הרוסית מתוך ניסיון להבין את האירועים. במחברת אחרת עסק בנוסחאות לפתרון משוואות ממעלה ראשונה עד רביעית וניסה להוכיח שאין פתרון למשוואה ממעלה חמישית באמצעות הוצאת שורש.
קורות חייו > המשך לימודיו ופעילותו האקדמית

בגיל 16 התקבל ללימודי מתמטיקה באוניברסיטת מוסקבה, בה היה תלמידם של אלכסנדר חינצ'ין (תורת המספרים), ניקולאי לוזין (התורה הדסקריפטיבית של הפונקציות) ופבל אוריסון (טופולוגיה). שנירלמן סיים את לימודי התואר הראשון תוך שנתיים וחצי. הוא חקר סוגיות בתחום הגאומטריה האלגברית והטופולוגיה. בלימודי פוסט דוקטורט הודרך על ידי לוזין. שנירלמן היה חבר בקבוצה של סטודנטין שהתכנסה סביבו של לוזין וכונתה "לוזיטניה". קבוצה זו נמנתה עם מייסדי האסכולה המתמטית של מוסקבה. ב-1929 התמנה לפרופסור ראש קתדרה במכון הפוליטכני של הדון בנובוצ'רקסק. ב-1930 הוא חזר לאוניברסיטת מוסקבה וב-1931 למד באוניברסיטת גטינגן. שובו למוסקבה המשיך ללמד באוניברסיטה. ב-1933 נבחר כחבר בהתכתבות באקדמיה למדעים של ברית המועצות. החל מ-1934 עבד במכון למתמטיקה על שם סטקלוב של האקדמיה למדעים. החל מ-1935 לימד כפרופסור ראש הקתדרה לתורת המספרים בפקולטה למתמטיקה באוניברסיטת מוסקבה.
ב-1938 בימי הטרור הסטליניסטי הגדול נפטר שנירלמן בנסיבות לא ברורות. הוא נעצר באותה שנה על ידי הבולשת נ.ק.ו.ד. ושוחרר אחרי זמן קצר.
לדברי עמיתו לב פונטריאגין ידידו ושותפו למחקרים, לזר לוסטרניק סיפר ששנירלמן לקה בדיכאון ושם קץ לחייו בעזרת גז.
ב-1988 יוג'ין דינקין סיפר בריאיון שהמתמטיקאית וההיסטוריונית סופיה יאנובסקה סיפרה שהבולשת ניסתה לגייס את שנירלמן כמודיע ושאנשיה ירו בו למוות.
קורות חייו > מחקריו

שנירלמן ניסה להוכיח את השערת גולדבך. ב-1930 בעזרת נפת ברון הוא הוכיח
שכל מספר טבעי גדול מ-1 יכול להיכתב כסכום של לא יותר מ-C מספרים ראשוניים, כאשר C הוא קבוע שניתן לחשב ביעילות.
שנירלמן כתב מספר עבודות חשובות בשיתוף פעולה עם ידידו, לזר לוסטרניק. ביחד הם פיתחו את הקטגוריה לוסטרניק-שנירלמן, המבוססת אל עבודות קודמות מאת אנרי פואנקרה, ג'ורג' דייוויד בירקהוף ומרסטון מורס.
התאוריה שלהם מצאה שמורה גלובלית של מרחבים, והובילה להתקדמויות בגאומטריה הדיפרנציאלית והטופולוגיה. הם הוכיחו גם כן את משפט שלוש המסילות הגאודזיות שלפיו למטריקה רימנית השקולה מבחינה טופולוגית כנגד ספירה יש לפחות שלוש מסילות גאודזיות סגורות.
לשנירלמן חבים גם את אחת ההוכוחות להשערת טפליץ (בעיית הריבוע החסום במעגל)
גם תרומתו של שנירלמן לטופולוגיה הכללית היא משמעותית מאד. ב-1932 יחד עם פונטריאגין הוכיח את המשפט פונטריאגין-שנירלמן המקשר את המימד של קבוצה קומפקטית לתכונות המטריות שלה.
בתחום תורת המספרים פיתח שנירלמן שיטות מטריות כלליות. הוא הציע גם גישה חדשה לבעיות בתורת המספרים האדיטיבית, המבוססות על הנהגת המושג של
צפיפות של סדרות מספרים טבעיים. כך יכול היה שנירלמן ב-1930 להוכיח את ההצגתיות של כל מספר טבעי כסכום של מספר מוגבל של מספרים ראשוניים ,מה שאיפשר התקדמות בפתרון השערת גולדבך. ב-1933 תוך שימוש באותה שיטה הוכיח שנירלמן את בעיית וארינג הכללית.
פרסומים

עם לוסטרניק:
.Sur un principe topologique en analyse, in Comptes rendus de l’Académie des sciences 188 (1929), 293–297,
עם לוסטרניק:
0 Sur le probeme de trois geodesiques fermees sur les surfaces de genre
269–271, (1929) 189 Comptes rendus de l’Académie des sciences,
Ob additivnykh svoystavakh chisel ( On the additive properties of numbers), in Izvestiya Donskogo politekhnicheskogo instituta v Novocherkasske (Proceedings of the Don Polytechnic Institute in Novocherkassk) vol XIV (1930), pp. 3–27, and reprinted in Uspekhi Matematicheskikh Nauk, 1939, no. 6, 9–25.
Über neue kombinatorische Invariante
in Monatshefteür Mathematik und Physik, 37 (1930), 131–134
עם לוסטרניק:
Topologicheskie metody v variatsionnykh zadachakh (“Topological Methods in Variational Problems”; Moscow, 1930) ;
“O slozhenii posledovatelnostey ( On Addition of Sequences”), Uspekhi matematicheskikh nauk, 7 (1940) 62-63.
לקריאה נוספת

S.S. Demidov - Golden Years of Moscow Mathematics, American Mathematical Society sec edition 2007 isbn=978-0-8218-4261-4m pp,35-54,
Loren Graham, Jean-Michel Kantor, Naming Infinity . Harvard University Press, 2009. ISBN 978-0-674-03293-4.
הערות שוליים

↑  טיחומירוב, אוספנסקי
↑  אלכסנדר שנירלמן באנציקלופדיית יווא 2010
ראו גם

צפיפות שנירלמן
משפט לוסטרניק-שנירלמן
השערת גולדבך החלשה
משפט לובאס-קנזר
| --- | --- |
בקרת זהויות :  PLWABN: 9810597454105606  BIBSYS: 90903113  BnF: cb130908417 (data)  GND: 122643941  ISNI: 0000 0000 1238 8613  MGP: 36444  SUDOC: 231397429  VIAF: 57500712   WorldCat (עם VIAF): 57500712 
קברו של שנירלמן בבית הקברות ודנסקי
לוקאס דאוזר

דאוזר על סוס סמוכות, 2017
לוקאס דאוזר (בגרמנית: Lukas Dauser; נולד ב-15 ביוני 1993) הוא מתעמל גרמני סגן אלוף אולימפי (טוקיו 2020) במקבילים.
קריירה

בגיל 19, הפך דאוזר לחבר בליגת ההתעמלות הגרמנית הראשונה. לפני כן, התאמן בברלין, ואף ייצג שני מועדונים בתחרויות התעמלות ארציות, "TSV Unterhaching" מבוואריה ו-"KTV Straubenhardt" מבאדן-וירטמברג. בשנת 2014 ייצג את מדינתו באליפות העולם בהתעמלות, בעיר נאן-נינג, הרפובליקה העממית של סין, שם הגיע למקום השמיני במקצה הנבחרות. בשנת 2016 זכה דאוזר באליפות גרמניה במקבילים, ואף קיבל מספר נקודות גבוה יותר ממרסל נגוין, אלופה הקודם של גרמניה. ב-10 ביולי הציע מאמן נבחרת גרמניה בהתעמלות אנדראס הירש, להכניס את דאוזר לנבחרת לאולימפיאדת 2016, שנערכה בעיר ריו דה ז'ניירו, ברזיל. במקצה הנבחרות, יחד עם אנדראס ברצ'ניידר, פביאן המבוכן, מרסל נגוין ואנדראס טובא, צבר דאוזר 261.275 נקודות, שהספיקו למקום השביעי.
הערות שוליים

↑  "Turnen bei Olympia 2016: Das müssen Sie wissen" [Gymnastics at the 2016 Olympics: Key Points You Need to Know] (בגרמנית). Tz. 8 במרץ 2016. נבדק ב-10 באפריל 2017. {{cite news}}:  (עזרה)
↑  "Lukas Dauser". Rio 2016. אורכב מ-המקור ב-26 באוגוסט 2016. נבדק ב-10 באפריל 2017. {{cite news}}:  (עזרה)
↑  "Gymnastics: Men's Team All-Around Final Results". Rio 2016. אורכב מ-המקור ב-26 באוגוסט 2016. נבדק ב-10 באפריל 2017. {{cite news}}:  (עזרה)
| --- | --- |
בקרת זהויות :  GND: 1313838837  VIAF: 3431170351498664900007   WorldCat (עם VIAF): 3431170351498664900007
יחסי וייטנאם–מונגוליה

| יחסי וייטנאם–מונגוליה |
| --- | --- |
וייטנאם: מונגוליה


וייטנאם: מונגוליה
שטח (בקילומטר רבוע)
331,210: 1,564,116
אוכלוסייה
101,141,305: 3,485,969
תמ"ג (במיליוני דולרים)
429,717: 19,872
תמ"ג לנפש (בדולרים)
4,249: 5,701

שגרירות וייטנאם באולן בטור
יחסי וייטנאם–מונגוליה הם היחסים בין הרפובליקה הסוציאליסטית של וייטנאם למונגוליה. לווייטנאם יש שגרירות באולן בטור.
הסכמים

שתי המדינות כוננו קשרים דיפלומטיים ב-1954. אף על פי שמונגוליה לא התערבה באופן ישיר במלחמת וייטנאם, היא הביעה תמיכה אידאולוגית בצפון וייטנאם, וסיפקה לווייטנאם יותר מ-100,000 סוסים, פרות וכבשים. מנהיג צפון וייטנאם הו צ'י מין ביקר במונגוליה והביע את הערכתו על תמיכתה של מונגוליה בזמן המלחמה. מנהיג מונגוליה יומג'אגין טסדנבאל ביקר בהאנוי בהמשך אותה שנה. מאוחר יותר, שתי המדינות חתמו על הסכם לשת"פ כלכלי ותרבותי, ושנה אחר כך החל סחר דו צדדי. המדינות חתמו על הסכם ידידות ושיתוף פעולה ב-1961, חידשו אותו ב-1979, וחתמו על חוזה חדש ב-1995.
התקיימו 13 פגישות של הוועדה הבין ממשלתית וייטנאם - מונגוליה בנושא שיתוף פעולה בתחום המסחר והכלכלה. בשנת 2004 באולן בטור המדינות חתמו על הסכם בנוגע לתחבורת רכבת ושיתוף פעולה מדעי וטכנולוגי. הסכמים אחרים כיסו תחומים כמו הגנת הצומח, מכס, בריאות וחינוך.
ביקורים רמי דרג > מווייטנאם למונגוליה

נשיא וייטנאם הו צ'י מין ביקר במונגוליה בשנת 1955.
נשיא וייטנאם טראן דוק לואונג ביקר במונגוליה בשנת 2004.
ביקורים רמי דרג > ממונגוליה לווייטנאם

נשיא מונגוליה פונסלמג'ין אוצ'ירבאט ביקר בווייטנאם בשנת 1994.
נשיא מונגוליה נמברין אנחבאיאר ביקר בווייטנאם בשנת 2002.
נשיא מונגוליה נצגין באגאבנדי ביקר בווייטנאם בשנת 2005.
שיתופי פעולה נוספים

קרן כריסטינה הובל לילדים היא ארגון צדקה המממן טיפול רפואי בילדי רחוב בשתי המדינות.
לאסלו בוש-פקטה

| --- | --- |
אין תמונה חופשית
 לידה:  29 בינואר 1896 קצ'קמט, הונגריה 
 פטירה:  7 ביוני 1971 (בגיל 75) לוס אנג'לס, ארצות הברית 
 שם לידה:  Schwarcz László 
 מדינה:  הונגריה, ארצות הברית 
 שפות היצירה:  אנגלית, הונגרית, גרמנית 
 בן או בת זוג:  Maria Fagyas 
 
לאסלו בוש-פקטה, (במקור שוורץ, וריאציות לשמו גם פנחס טראוארשוורץ, בהונגרית: Bús-Fekete László;‏ קצ'קמט, 29 בינואר 1896 – פאלם ספרינגס, 25 ביולי 1971) היה סופר, מחזאי ותסריטאי יהודי-הונגרי-אמריקאי. בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, לאיסור החזקתם אפילו בספריות ציבוריות ודינם היה גריסתם (בדומה לשריפת הספרים בגרמניה הנאצית).
קורות חייו

פנחס שוורץ נולד למשפחה יהודית כבנם של יוז'ף שוורץ (1865–1935), סוחר קמח ושל רגינה גולדשמיד. הוא שינה את שם משפחתו ביחד עם אביו לפקטה (שחור בהונגרית כמו שוורץ בגרמנית) ב-1901. הוא למד בפקולטה לארכיטקטורה של אוניברסיטת בודפשט לטכנולוגיה ולכלכלה, אך לא סיים.
בשנת 1916 הפך לעובד של כתב העת "חיי תיאטרון" (Színházi Élet)
שנה לאחר מכן לעורך של "העיתון" (Az Újság).
הוא פרסם את שיריו וסיפוריו הקצרים משנת 1914
בשנת 1921 השיג את הצלחתו הראשונה בתיאטרון ההונגרי עם מחזהו, דגניה (פרח החיטה) (Búzavirág)
משנת 1921 הוא היה המחבר והמחזאי של תיאטרון שדרת אנדראשי במשך עשור.
מחזותיו הוצגו בתיאטראות רבים בבודפשט. ב-1940, בראית הנולד, היגר לארצות הברית של אמריקה, שם המשיך לכתוב. הוא כתב גם רומנים ותסריטים לקולנוע. מאוחר יותר, אחרי מלחמת העולם השנייה, חי בגרמניה עם אשתו, שהייתה גם שותפה לחלק מכתיבתו. הוא ביקר שוב בהונגריה רק ב-1963.
דרמות

דגניה (פרח החיטה) (1921)
יתומה ( עם ארנה קוליני, 1924)
המזל של מיהאי צ'ודה (1926)
שתי בנותיו של גברת מיהאי (1924)
303. (סרום נאמנות) (1926)
העלמה דיקטטור (1929)
מיס אירופה (עם אימרה הרמט, 1929)
סערה באגם בלטון ( עם שאנדור גות, 1931)
יותר מאהבה (1933)
כוכב הקרקס (1934)
יאנוש (1937)
ספרים

חיילים מהפכנים. האוקטובר של אלף תשע מאות ושמונה עשרה. פניקס, בודפשט, 1918
דְגָנִיָה (פרח החיטה). מחזב; למפל, בודפשט, 1921 (תוכנית תיאטראות הבירה)
תינוק. רוֹמן ; דיק, בודפשט, 1922
הפראבאז. רומן מורפיניסטי ; דיק, בודפשט, 1924 (יצירות מופת של סיפורת)
ילד למכירה. רוֹמן ; אתנאום, בודפשט, 1933
נכשל באהבה ; נובה, בודפשט, 1934
Ladies in love (נכשל באהבה) ; תרגם לאנגלית ויקטור קטונה, גיא בולטון; Allen and Unwin, לונדון, 1935
Geburtstag (יום ההולדת) ; מרטון, וינה-ברלין-לונדון, 1935
ז'אן. משחק תאווה (יאנוש) ; מרטון, לונדון-וינה-רומא, 1936
שממה כועסת. רוֹמָן ; נובה, בודפשט, 1936
La camera sul Danubio. רומנטיקה (נכשל באהבה) ; תורגם לאיטלקית. Teo Ducci; Baldini-Castoldi, מילאנו, 1936
Liebe – nichtgenügend (נכשל באהבה) ; טל ושות', לייפציג-וינה, 1937
Ladislaus Bus-Fekete – Mary Bus-Fekete : Suszy oder Suszanne? משחק תאווה. הקסנשוס ; תורגם לגרמנית, יוסף גליקסמן; מרטון, וינה,
סרטים

1932: Du haut en bas (nach dem eigenen gleichnamigen Stück, als Ladislas Bus-Fekete)
1934: Die Töchter ihrer Exzellenz (nach seinem Stück: Die kleine Trafik, auch bekannt unter Die Trafik Ihrer Exzellenz, als Ladislas Bus-Fekete)
1936: Ladies in Love (nach seinem Stück Liebe – nicht genügend, als Ladislaus Bus-Fekete)
1938: The Baroness and the Butler (nach seinem Stück Jean, als Ladislaus Bus-Fekete)
1941: Ein Frauenherz vergißt nie (orig.: Lydia, nach der Story Un Carnet de Bal, als Leslie Bush-Fekete)
1941: Sprechstunde für Liebe (orig.: Appointment for Love, nach der Story Heartbeat, als Leslie Bush-Fekete
1942: Reunion in France (Story, als Ladislas Bus-Fekete)
1943: Ein himmlischer Sünder (orig.: Heaven Can Wait, auch bekannt unter Der Geburtstag und Memoiren eines Lebemanns, nach dem Stück Geburtstag, als Laszlo Bus-Fekete)
1948: Casbah – Verbotene Gassen (orig.: Casbah, auch bekannt unter Die Frauengasse von Algier, Drehbuch als L. Bush-Fekete)
1950: Mordsache – Liebe (orig.: Perfect Strangers), nach einem eigenen Stück, als L. Bush-Fekete)
1953: The Girl Next Door (Story, als Leslie Bush-Fekete)
1957: Jean (Fernsehspiel, als Ladislaus Bush Fekete)
1960: Hexenschuss (Fernsehspiel, als Ladislaus Bush-Fekete)
1960: Pepe – Was kann die Welt schon kosten (orig.: Pepe, nach dem Stück Broadway-Zauber, bzw. Broadway Magic, als Leslie Bush-Fekete)
1961: Wer die Wahl hat (Fernsehfilm, Drehbuch Las Leslie Bush-Fekete)
1965: Immer und noch ein Tag (Fernsehfilm, Drehbuch als Ladislaus Bush-Fekete)
1965: Jean (Fernsehfilm, Drehbuch, als Leslie Bush-Fekete)
לקריאה נוספת

Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי)
Adatai a Petőfi Irodalmi Múzeum katalógusában (נתוניו במאגרי המוזיאון הספרותי סטפי)
Nagy Lajos: "303" (hűség-szérum) Nyugat, 1926, 7. szám
Adatlapja a port.hu-n
ראו גם

לקסיקון הסרטים המדברים הונגרי 1931–1944. Máriabesnyő-Gödöllő, 2006
הערות שוליים

↑  Születése bejegyezve a kecskeméti állami szül. akv. 149/1896. folyószáma alatt.
↑  "Schwarcz (Fekete) József halotti bejegyzése a Budapest V. kerületi polgári halotti akv. 236/1935. folyószáma alatt". נבדק ב-2019-10-24.
↑  M. kir. belügyminiszter 1901. jún. 24-én 76.690 szám alatt kelt rendelete.
↑  "Bús-Fekete László (1896-1971)". 2015-05-18.
| --- | --- |
בקרת זהויות :  NLI: 987007421593905171  PLWABN: 9810608917005606  BNE: XX1266915  BnF: cb140839686 (data)  GND: 10874633X  ICCU: UBOV022754  ISNI: 0000 0001 1750 6153  LCCN: no90006696  NKC: xx0157551  SUDOC: 104514760  VIAF: 22348095   WorldCat (עם VIAF): 22348095
יחסי וייטנאם–לוקסמבורג

| יחסי וייטנאם–לוקסמבורג |
| --- | --- |
וייטנאם: לוקסמבורג


וייטנאם: לוקסמבורג
שטח (בקילומטר רבוע)
331,210: 2,586
אוכלוסייה
101,141,305: 674,898
תמ"ג (במיליוני דולרים)
429,717: 85,755
תמ"ג לנפש (בדולרים)
4,249: 127,064
משטר
רפובליקה סוציאליסטית חד מפלגתית: מונרכיה חוקתית

יחסי וייטנאם–לוקסמבורג הם היחסים הדו-צדדיים בין לוקסמבורג לבין וייטנאם. שתי המדינות כוננו יחסים דיפלומטיים בשנת 1973.
תמיכה בינלאומית הדדית

בדצמבר 2008 קראה וייטנאם ללוקסמבורג לתמוך בקשריה עם האיחוד האירופי. וייטנאם מצידה תומכת במועמדותה של לוקסמבורג לתפקיד חברה לא קבועה במועצת הביטחון של האו"ם.
יחסי סחר

וייטנאם היא אחת מעשר המדינות המרכזיות בתוכנית לשיתוף פעולה בפיתוח של לוקסמבורג. המדינות הסכימו לבנות מסגרת חוקית שתקל על קשרים עסקיים. בפגישה שנערכה בין ראש ממשלת וייטנאם נגווין טון דנג למקבילו בלוקסמבורג, ז'אן-קלוד יונקר, בספטמבר 2006, שני ראשי הממשלה הסכימו על הצורך להגביר את קשרי הסחר הדו-צדדיים על בסיס השילוב של הטכנולוגיה המתקדמת של לוקסמבורג וכוח העבודה האינטנסיבי של וייטנאם. נגוין טון דנג, באוקטובר 2007, שיבח את שיתוף הפעולה של חברות לוקסמבורג בתחום הפיננסים והחינוך והביע את רצונו להגביר את הקשרים הדו-צדדיים עם לוקסמבורג בתחומים אלו. בדצמבר 2008, לדברי יו"ר האספה הלאומית בווייטנאם נגויין פו טרונג, היה עדיין פוטנציאל רב לשיתוף פעולה כלכלי ומסחרי נוסף.
שיתוף פעולה לפיתוח

לוקסמבורג התחייבה בסיוע של 35 מיליון אירו לתקופת 2002–2005.
במהלך תקופת 2006–2010, תוכנית שיתוף הפעולה השנייה (ICP) יישרה את ההתערבויות של לוקסמבורג עם תוכנית הפיתוח החברתית-כלכלית החמש-שנתית של וייטנאם ותמכה, בתקציב של 50 מיליון אירו, במדיניות פיתוח ובאסטרטגיות להשגת MDG של ממשלת וייטנאם.
על פי המטרה הכוללת של הפחתת עוני, ICP השני הקדיש תשומת לב מיוחדת לסיוע למחוזות העניים ביותר והמחוזות המרוחקים ביותר.
עם תקציב של 42 מיליון אירו, ל-ICP השלישי (2011–2015) הייתה גישה כפולה. הפחתת עוני נותרה המטרה העיקרית, תמיכה באמצעות תוכניות במגזרים חברתיים, כלומר בריאות ופיתוח מקומי. בנוסף מטופלים בצרכים ובאתגרים החדשים שעומדת בפני מדינה עם הכנסה בינונית באמצעות התמקדות מוגברת בבניית יכולות ופיתוח משאבי אנוש בתחום הבנקאות והפיננסים וכן בתחום ההכשרה המקצועית, כולל תיירות ואירוח.
עם בריאות, פיתוח מקומי והכשרה מקצועית כמגזרי עדיפות ועם ריכוז פעילויות בארבעת המחוזות תואה ת'ין הואה, קאו באנג, באק קאן ונגה אן, ICP השלישי מזהה את אותם סדרי עדיפויות כמו התוכנית הקודמת.
אם ה-ICP הנוכחי הוא המשכיות להתערבויות קודמות, הוא מהווה גם איחוד של תמיכת לוקסמבורג ומטרתו לגוון את היחסים בין שתי המדינות.
עם השגת מעמדה של מדינה עם הכנסה בינונית, אינטגרציה בינלאומית ואזורית משופרת ועם המשך התיעוש, צרכיה של וייטנאם במונחים של סיוע בינלאומי השתנו.
לוקסמבורג מתאימה את שיתוף הפעולה שלה לפיתוח ומציעה תמיכה נוספת בתחום הצמיחה הירוקה, בניית יכולות בתחום הפיננסים והבנקאות וכן בתחום המחקר הרפואי. מאחר שיישום פעילויות אלה יכול להסתמך על מומחיות ספציפית שמבוססת בלוקסמבורג, הם מהווים אמצעי הולם למעבר ליחסים חזקים ומגוונים מעבר לשיתוף פעולה פיתוח בין שתי המדינות.
ICP השלישי לוקח בחשבון גם את ההתפתחויות האחרונות בתחום יעילות הסיוע. דגש חזק יותר על שיתוף פעולה עם המגזר הפרטי מתבצע באמצעות התערבויות בתחום הבנקאות והפיננסים ואילו פרויקטים של פיתוח מקומי מכוונים לשיתוף פעולה הדוק עם החברה האזרחית וארגונים מבוססי קהילה.
ה-ICP כולל גם מגוון של שיטות סיוע כגון גישות מוכוונות יותר לתוכנית בתחום הבריאות, שיתוף פעולה מוסמך לתוכנית התמיכה במגזר הבריאות המיושמת על ידי הנציבות האירופית ושיתוף פעולה עם סוכנויות האו"ם.
20% מהמסגרת הכספית של ICP השלישי מוקדשת לפרויקטים רב-צדדיים המכוונים לאותם מגזרים כמו הפרויקטים הדו-צדדיים, במטרה לחזק את הסינרגיה ולהגדיל את השפעתם.
שיתוף הפעולה בפיתוח לוקסמבורג תורם לקרן האו"ם האחת (2012–2016) שתומכת ישירות ביישום תוכנית האו"ם האחת בווייטנאם. הוא עובד גם ישירות עם חמש סוכנויות של האו"ם בווייטנאם: UNCTAD‏, UN Women‏, UNICEF‏, ILO ו-UNESCO.
הערכה אמצע טווח של ה- ICP הנוכחי, שנערכה ביוני 2014, הדגישה את התוצאות וההשפעות החשובות והגלויות שהושגו על ידי שיתוף הפעולה בפיתוח לוקסמבורג ושותפותיה הווייטנאמיות ברמה הפרובינציאלית, אם זה בחיזוק שירותי הבריאות במחוזות קאו באנג ובק קאן, בשיפור הכנסות קבוצות פגיעות באזורים מרוחקים במחוז נגה, במתן הכשרה מקצועית ברמה גבוהה לסטודנטים לתיירות ואירוח במכללת התיירות Hue ובבתי ספר נלווים ותמיכה בוועדת ניירות ערך של מדינת וייטנאם ביצירת סביבה טובה יותר למשקיעים זרים.
ההערכה גם הסיקה מסקנות בדבר הצורך לגוון עוד יותר את היחסים בין שתי המדינות.
נציגויות דיפלומטיות

לוקסמבורג מיוצגת בווייטנאם באמצעות שגרירותה בבנגקוק, תאילנד.
וייטנאם מיוצגת בלוקסמבורג באמצעות שגרירותה בבריסל, בלגיה.
יחסי סן מרינו – ערב הסעודית

| יחסי סן מרינו – ערב הסעודית |
| --- | --- |
סן מרינו: ערב הסעודית


סן מרינו: ערב הסעודית
שטח (בקילומטר רבוע)
61: 2,149,690
אוכלוסייה
33,579: 34,113,889
תמ"ג (במיליוני דולרים)
1,855: 1,067,583
תמ"ג לנפש (בדולרים)
55,254: 31,295
משטר
רפובליקה: מונרכיה אבסולוטית

יחסי סן מרינו-ערב הסעודית הם היחסים הדיפלומטיים הרשמיים שבין הרפובליקה המרוממת של סן מרינו לבין הממלכה הערבית הסעודית.
ייצוג

סן מרינו אינה מיוצגת בערב הסעודית בשום דרג, הן בדרג השגרירות והן בדרג הקונסולרי.
ערב הסעודית אינה מיוצגת בסן מרינו בשום דרג, הן בדרג השגרירות והן בדרג הקונסולרי. לערב הסעודית אין שגרירות המואמנת על סן מרינו, אך דה פקטו, יכולים אזרחי סן מרינו לגשת לשגרירות הסעודית ברומא, בירת איטליה ולקבל שם שירותים קונסולריים.
הסכמים דיפלומטיים

בין שתי המדינות נחתם הסכם דיפלומטי אחד בלבד:
הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 31 במרץ 2009.
יחסי וייטנאם–טורקיה

| יחסי וייטנאם–טורקיה |
| --- | --- |
וייטנאם: טורקיה


וייטנאם: טורקיה
שטח (בקילומטר רבוע)
331,210: 783,562
אוכלוסייה
101,141,305: 87,527,097
תמ"ג (במיליוני דולרים)
429,717: 1,108,022
תמ"ג לנפש (בדולרים)
4,249: 12,659
משטר
רפובליקה סוציאליסטית חד מפלגתית: משטר נשיאותי

יחסי וייטנאם–טורקיה הם יחסי החוץ בין וייטנאם וטורקיה.
יחסים היסטוריים

בעוד שהיחסים בין טורקיה לווייטנאם פחות ידועים בהשוואה למדינות אחרות בעולם הסינוספירה, הצבא המונגולי שפלש לווייטנאם במאה ה-13 הורכב ברובו מלוחמים טורקים ופרסים שנלחמו במלחמה. רבים מהם הושמדו כליל בכל שלוש הפלישות הכושלות לווייטנאם, מה שסימן את הקשר הראשון בין הווייטנאמים לטורקים. לאחר הפלישות הכושלות, בסופו של דבר היגרו הטורקים לאנטוליה והקימו את האימפריה העות'מאנית, ולשתי המדינות לא היה קשר רשמי עד המאה ה-20.
יחסים היסטוריים > מלחמת וייטנאם

וייטנאם עלתה לכותרות בטורקיה בשנות ה-60 בעקבות מלחמת וייטנאם, שבה התבקשה טורקיה לשלוח כוחות צבא כדי לסייע לבעלות בריתה דרום וייטנאם וארצות הברית נגד התרחבות קומוניסטית, שכן טורקיה חברה בנאט"ו. עם זאת, טורקיה דחתה מאוחר יותר את ההצעה ואימצה גישה דיפלומטית יותר. היחסים של טורקיה ווייטנאם נשארו לא רלוונטיים עד סוף המלחמה הקרה.
יחסים מודרניים

בעוד וייטנאם וטורקיה כוננו יחסים דיפלומטיים ב-1978, רק בשנות ה-90 הפכה וייטנאם לשותפה כלכלית ופוליטית צומחת של טורקיה ב-ASEAN. שתי המדינות הן כלכלות בעלות פרופיל גבוה, והן חלק מ-Next Eleven ו-CIVETS (קבוצות של מדינות שמומחים מעריכים שיהפכו בעתיד לכלכלות הגדולות בעולם), ובכך מרוויחות מוניטין וזוכות לסחר והשקעות גדולים יותר.
מבחינת וייטנאם, טורקיה נתפסת כשער להיכנס לשוק המזרח תיכוני, מה שחיזק עוד יותר את שיתוף הפעולה הכלכלי בין שתי מדינות. בשנת 2017 ביקר בינאלי ילדרים ביקור רשמי בווייטנאם כדי להגביר את שיתוף הפעולה הכלכלי והפוליטי בין שתי מדינות.
נציגויות דיפלומטיות

טורקיה מחזיקה בווייטנאם שגרירות בהאנוי.
וייטנאם מחזיקה בטורקיה שגרירות באנקרה וקונסוליה באיסטנבול.
כעדשה

עדשים בצבעים שונים
כעדשה הוא אחד משיעורי התורה. עדשה הוא אחד ממיני הקטניות. שיעור 'כעדשה' נאמר לעניין טומאת שרץ, ולעניין טומאת צרעת (מחיה).
שיעור ה'עדשה' הוא השיעור הקטן ביותר שקיים בדיני טומאה וטהרה.
עדשים אדומות וחומות
מקור

טומאת עדשה נזכרת כאמור לעניין שיעור טומאת שרצים ולעניין טומאת צרעת 'מחיה'.
חז"ל במסכת חגיגה (יא א) כתבו שעל אף ששיעור 'עדשה' לא נזכר במפורש בתורה, אך הוא מדיוק מלשון התורה, מאחר שפעם אחת נאמר בתורה בפרשת ויקרא ”כָּל הַנֹּגֵעַ בָּהֶם בְּמֹתָם יִטְמָא” (ספר ויקרא, פרק י"א, פסוק ל"א) ומשמע שנגע בכל השרץ, ופסוק אחר כך נאמר ”וְכֹל אֲשֶׁר יִפֹּל עָלָיו מֵהֶם בְּמֹתָם יִטְמָא” (ספר ויקרא, פרק י"א, פסוק ל"ב) וממנו משמע שאפילו אם נגע במקצת השרץ נטמא, ומכך למדו חז"ל שהכוונה למקצת מהשרץ שהוא ככולו, והיינו כעדשה, שהרי החומט - שהוא הקטן שבשרצים - תחילת יצירתו בכעדשה.
על גודל העדשה שמשערים בה, נאמר במשנה במסכת כלים ”כעדשה שאמרו, לא גדולה ולא קטנה אלא בינונית, זו מצרית.” (משנה, מסכת כלים, פרק י"ז, משנה ח').
שימושים > טומאת שרץ

נבלת שרץ (בשרו או דמו) של אחד משמונה שרצים, והיא מטמאת במגע רק אם היא בשיעור מינימלי של נפח זרע העדשה, שהוא קטן הרבה יותר משיעור כזית שנקבע לטומאת אדם מת או נבלת בעלי חיים. עם זאת, איבר שלם של שרץ - מטמא אף אם אין בו שיעור עדשה.
שימושים > מחיה

אחד מסוגי הצרעת הוא מחיה, ואמרו במשנה ששיעורה הוא כגודל כעדשה.
שיעור כעדשה

במשנה נאמר כי שיעורה של העדשה הוא ארבע שערות ”מקום עדשה, ארבע שערות” (משנה, מסכת נגעים, פרק ו', משנה א').
באחרונים נחלקו לאיזה שיער מתכוונת המשנה, האם יש לשער את העדשה על פי שיער הראש או שהכוונה היא לשיער הגוף.
לדעת הרמ"א יש לשער בשערות הגוף. אך דעות אחרות סבורות כי לשער את העדשה על פי שערות זרוע היד. אחרים סבורים כי יש לשער בשערות הראש.
בשו"ת מעיל צדקה חישב את גודל העדשה ומצא כי שיעור עדשה בינונית הוא בין 6 ל-6.2 מ"מ.
הערות שוליים

↑  משנה מסכת טהרות פרק ג משנה ד
↑  משנה, מסכת נגעים, פרק ד', משנה ו'.
↑  ראו את סיכום הדעות השונות בספר מידות ושעורי תורה, ח. בניש, עמ' קמז.
↑  שו"ת מעיל צדקה סימן כ"ז.
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
כלי מעבדה

כלי מעבדה  הוא שם כולל למספר רב של כלים, שיוצרו על מנת לשמש במעבדות. כלי מעבדה הם דוגמה טובה לייצור לפי צורך: כלי מעבדה רבים, כדוגמת האביק, יוצרו מכיוון שנוצר צורך לעצב כלים בעלי צורה מיוחדת, בעלי ברזים, שפה או מבנה מיוחד. בעבר, היו קיימים במכוני המחקר ובאוניברסיטאות בתי חרושת לזכוכית שיצרו כלים דרושים לפי הזמנה. כיום, מרבית כלי הזכוכית הם חד פעמיים ומוזמנים מיצרנים המייצרים כלים לפי מפרט מיוחד. בכלי מעבדה ניתן לכלול כלים כדוגמת משפך מפריד, מכשור מכני כדוגמת מבער בונזן ומיכשור חשמלי ודיגיטלי כדוגמת מיקרוסקופ ומד pH. כלי מעבדה משמשים כאמצעים לביצוע ניסוי, לביצוע מדידה או לאיסוף נתונים.
יחסי וייטנאם – קוריאה הדרומית

| יחסי וייטנאם – קוריאה הדרומית |
| --- | --- |
וייטנאם: קוריאה הדרומית


וייטנאם: קוריאה הדרומית
שטח (בקילומטר רבוע)
331,210: 99,720
אוכלוסייה
101,141,305: 51,704,841
תמ"ג (במיליוני דולרים)
429,717: 1,712,793
תמ"ג לנפש (בדולרים)
4,249: 33,126

יחסי וייטנאם–קוריאה הדרומית נוסדו ב-22 בדצמבר 1992, אם כי הן קיימו יחסים ארוכים עוד קודם לכן.